pythainlp/thai-wiki-dataset-v4 huggingface dataset:
มินาโนะ

มินาโนะ  เป็นเมืองที่ตั้งอยู่ในอำเภอชิจิบุ จังหวัดไซตามะ ประเทศญี่ปุ่น มีขนาดพื้นที่ทั้งหมด ณ วันที่ 1 ธันวาคม ค.ศ. 2024 เมืองนี้มีจำนวนประชากรประมาณ 8,676 คน ความหนาแน่นของประชากร 136 คนต่อตารางกิโลเมตร
ภูมิศาสตร์.
เมืองมินาโนะตั้งอยู่ทางตะวันตกของจังหวัดไซตามะ อยู่บนต้นน้ำของแม่น้ำอารากาวะ
ภูมิอากาศ.
เมืองมินาโนะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") มีลักษณะเด่นคือ ฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อย อุณหภูมิเฉลี่ยทั้งปีในมินาโนะอยู่ที่ 12.8 °C ปริมาณน้ำฝนเฉลี่ยทั้งปีอยู่ที่ 2,222 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 24.1 °C และต่ำสุดในเดือนมกราคมอยู่ที่ประมาณ 1.6 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของเมืองมินาโนะลดลงอย่างต่อเนื่องในช่วง 70 ปีที่ผ่านมา
ประวัติศาสตร์.
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมินาโนะขึ้นภายในอำเภอชิจิบุ จังหวัดไซตามะ และได้รับการยกฐานะเป็นเมืองมินาโนะเมื่อวันที่ 10 พฤศจิกายน ค.ศ. 1928 ต่อมาในวันที่ 8 กันยายน ค.ศ. 1943 เมืองมินาโนะได้ควบรวมกับหมู่บ้านใกล้เคียง ได้แก่ คูนิกามิ คานาซาวะ ฮิโนซาวะ มิซาวะ และโอตะ เพื่อจัดตั้งเป็นเมืองมินาโนะขึ้นใหม่ อย่างไรก็ตาม เมืองมินาโนะใหม่นี้ถูกยุบกลับคืนสู่องค์ประกอบเดิมเมื่อวันที่ 1 ธันวาคม ค.ศ. 1946 และในวันที่ 1 มีนาคม ค.ศ. 1957 เมืองมินาโนะได้ผนวกรวมหมู่บ้านใกล้เคียงอีกครั้ง ได้แก่ คูนิกามิ คานาซาวะ และฮิโนซาวะ ตามด้วยหมู่บ้านมิซาวะเมื่อวันที่ 31 มีนาคม ค.ศ. 1957
การเมืองการปกครอง.
เมืองมินาโนะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 12 คน ในแง่ของการเมืองระดับจังหวัด เมืองมินาโนะ หมู่บ้านฮิงาชิจิจิบุ เมืองโองาโนะ เมืองนางาโตโระ และเมืองโยโกเซะ รวมกันเป็นเขตเลือกตั้งหนึ่งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ เมืองมินาโนะเป็นส่วนหนึ่งของเขตเลือกตั้งที่ 11 ของจังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
เศรษฐกิจของเมืองมินาโนะขึ้นอยู่กับการท่องเที่ยวเชิงเกษตรเป็นหลัก
การศึกษา.
เมืองมินาโนะมีโรงเรียนประถมศึกษา 3 แห่ง และโรงเรียนมัธยมศึกษาตอนต้น 1 แห่งที่สังกัดเทศบาลเมืองมินาโนะ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดไซตามะ
โคโลราโดสปริงส์

โคโลราโดสปริงส์  เป็นนครและที่ตั้งเทศมณฑลของเทศมณฑลเอลแพโซ รัฐโคโลราโด สหรัฐอเมริกา เป็นเมืองที่มีประชากรมากที่สุดในเทศมณฑลเอลแพโซ โดยมีประชากร 478,961 คนจากการสำรวจสำมะโนประชากรปี 2020 ซึ่งเพิ่มขึ้น 15.02% นับตั้งแต่ปี 2010 โคโลราโดสปริงส์เป็น เมืองที่มีประชากรมากเป็นอันดับ 2 และ เมืองที่มีประชากรมากที่สุดในรัฐโคโลราโด และเป็นเมืองที่มีประชากรมากเป็นอันดับ 39 ในสหรัฐอเมริกา 
เมืองตั้งอยู่ที่ระดับความสูง เมืองอยู่เหนือระดับน้ำทะเลมากกว่า โคโลราโดสปริงส์อยู่เชิงเขาไพส์พีก ซึ่งสูง เหนือระดับน้ำทะเล
เบเกอร์สฟีลด์

เบเกอร์สฟีลด์  เป็นนครและที่ตั้งเทศมณฑลของเทศมณฑลเคิร์น รัฐแคลิฟอร์เนีย สหรัฐอเมริกา ครอบคลุมพื้นที่ประมาณ 151 ตร.ม. ไมล์ (390 กม. ตรงปลายสุดด้านใต้ของหุบเขาแซนวาคีน (San Joaquin Valley)
จากการสำรวจสำมะโนประชากรปี 2020 พบว่าประชากรของเมืองเบเคอร์สฟีลด์มีจำนวน 403,455 คน เป็นเมืองที่มีประชากรมากเป็นอันดับที่ 47 ในสหรัฐอเมริกา และมีประชากรมากเป็นอันดับที่ 9 ในรัฐแคลิฟอร์เนีย 
เบเคอร์สฟีลด์เป็นศูนย์กลางที่สำคัญทั้งในด้านการเกษตรและการผลิตพลังงาน โดยเทศมณฑลเคิร์นเป็นเทศมณฑลที่ผลิตน้ำมันที่มีประสิทธิผลมากที่สุดในแคลิฟอร์เนีย และเป็นเทศมณฑลเกษตรกรรมที่มีประสิทธิผลมากที่สุดเป็นอันดับสี่ (ตามมูลค่า) ในสหรัฐอเมริกา อุตสาหกรรมในและรอบ ๆ เบเกอร์สฟีลด์ ได้แก่ ก๊าซธรรมชาติและการสกัดพลังงานอื่น ๆ การทำเหมือง การกลั่นปิโตรเลียม การจัดจำหน่าย การแปรรูปอาหาร และสำนักงานภูมิภาคขององค์กร เมืองแห่งนี้เป็นแหล่งกำเนิดของดนตรีคันทรีแนวหนึ่งที่เรียกว่าแนวเพลงเบเกอร์สฟิลด์
สวนสัตว์เมโทรริชมอนด์

สวนสัตว์เมโทรริชมอนด์  เป็นสวนสัตว์เอกชนที่มุ่งแสวงหากำไรในเทศมณฑลเชสเตอร์ฟีลด์ รัฐเวอร์จิเนีย ซึ่งตั้งอยู่บริเวณใจกลางรัฐเวอร์จิเนีย ริมทางหลวงสหรัฐหมายเลข 360 (ถนนฮัลสตรีต) ห่างจากริชมอนด์ไปทางตะวันตกเฉียงใต้ประมาณ 20 ไมล์ สวนสัตว์เมโทรริชมอนด์ครอบคลุมพื้นที่ประมาณ 70 เอเคอร์ (28 เฮกตาร์) และเป็นที่อยู่อาศัยของสัตว์ประมาณ 2,000 ตัว จากกว่า 190 สปีชีส์ ที่รวมถึงยีราฟลายร่างแห, แรดขาว, เสือดาวหิมะ, เสือชีตาห์ และม้าลายแกรนต์
สวนสัตว์แห่งนี้ได้รับการรับรองจากสมาคมสัตววิทยาแห่งอเมริกา (ZAA) และมีการรวบรวมอันดับวานรที่ใหญ่ที่สุดแห่งหนึ่งในสหรัฐ
ประวัติ.
สวนสัตว์เปิดให้สาธารณชนเข้าชมเมื่อวันที่ 22 เมษายน ค.ศ. 1995 และเป็นที่อยู่อาศัยของสัตว์ 167 ตัวจาก 15 สปีชีส์ในขณะนั้น
ส่วน ค.ศ. 2003 เป็นปีเปิดตัวบริการซาฟารีสกายไรด์ของสวนสัตว์ ซึ่งเป็นบริการนั่งรถชมวิวบนท้องฟ้า 15 นาทีที่ให้ผู้มาเยี่ยมชมได้ชมทัศนียภาพส่วนใหญ่ของสวนสัตว์จากมุมสูง และเป็นปีที่เปิดให้บริการโซนอเมริกาเหนือของสวนสัตว์ดังกล่าว กระทั่ง ค.ศ. 2006 เป็นปีเปิดตัวจังเกิลแครูเซิล และคิดดีไรส์ ต่อมาใน ค.ศ. 2008 มีการเปิดตัวส่วนขยายมูลค่า 250,000 ดอลลาร์สหรัฐ ซึ่งนำเสนอการนั่งรถซาฟารีผ่านกรงสัตว์แห่งใหม่ขนาด 8 เอเคอร์ (32,000 ตร.ม.) โดยมีผู้มาเยี่ยมชมใน "รถไฟ" สองคัน จากนั้น ในฤดูใบไม้ร่วง ค.ศ. 2013 สวนสัตว์ได้ติดตั้งยอดไม้ซูฟารี ซึ่งเป็นสวนสนุกซิปไลน์และผจญภัยที่ตั้งอยู่ด้านนอกทางเข้าสวนสัตว์ และใน ค.ศ. 2019 ทางสวนสัตว์ได้เปิดตัวเครื่องเล่นครอปทาวเวอร์ ซึ่งผู้เข้าชมจะได้ลอยขึ้นไปสูงถึง 30 ฟุต
ครั้นหลังจากการระบาดทั่วของโควิด-19 ใน ค.ศ. 2020 ทางสวนสัตว์จึงปิดให้บริการในเดือนมีนาคม อย่างไรก็ตาม ตั้งแต่วันที่ 7 พฤษภาคม ถึงวันที่ 13 มิถุนายน ค.ศ. 2020 ทางสวนสัตว์ได้ให้บริการอีกครั้งในรูปแบบขับผ่าน โดยผู้เยี่ยมชมสามารถนำรถยนต์ส่วนตัวเข้ามาขับชมสัตว์ได้ ซึ่งต่อมา ทางสวนสัตว์ได้เปิดให้นักท่องเที่ยวเดินเท้าเข้าชมอีกครั้ง แต่ทัวร์แบบขับผ่านจะเปิดให้บริการอีกครั้งตั้งแต่วันที่ 7 ธันวาคม ค.ศ. 2020 ถึงวันที่ 27 กุมภาพันธ์ ค.ศ. 2021
พื้นที่คุ้มครองแบบมีการใช้ทรัพยากรธรรมชาติอย่างยั่งยืน

พื้นที่คุ้มครองแบบมีการใช้ทรัพยากรธรรมชาติอย่างยั่งยืน  หรือ พื้นที่คุ้มครองเพื่อการจัดการทรัพยากร  คือพื้นที่คุ้มครองที่มีวัตถุประสงค์เพื่อปกป้องและรักษาความหลากหลายทางชีวภาพในระยะยาว องค์การระหว่างประเทศเพื่อการอนุรักษ์ธรรมชาติ (IUCN) กำหนดให้พื้นที่ดังกล่าวเป็นประเภท VI หรือ 6
คำจำกัดความจาก IUCN.
ตามองค์การระหว่างประเทศเพื่อการอนุรักษ์ธรรมชาติ พื้นที่คุ้มครองที่มีการใช้ทรัพยากรธรรมชาติอย่างยั่งยืนถูกกำหนดให้เป็นพื้นที่ที่:
<templatestyles src="Template:Quote_box/styles.css" />
อนุรักษ์ระบบนิเวศและแหล่งที่อยู่อาศัย ร่วมกับคุณค่าทางวัฒนธรรมที่เกี่ยวข้องและระบบการจัดการทรัพยากรธรรมชาติแบบดั้งเดิม โดยทั่วไปแล้วพื้นที่ส่วนใหญ่จะมีสภาพธรรมชาติ มีสัดส่วนที่อยู่ภายใต้การจัดการทรัพยากรธรรมชาติอย่างยั่งยืน และมีการใช้ทรัพยากรธรรมชาติในระดับต่ำที่ไม่ใช่เชิงอุตสาหกรรม ซึ่งสอดคล้องกับการอนุรักษ์ธรรมชาติ ถือเป็นหนึ่งในเป้าหมายหลักของพื้นที่
การวิพากษ์วิจารณ์.
แนวคิดนี้ถูกวิพากษ์วิจารณ์จากนักนิเวศวิทยา เนื่องจากความทะเยอทะยานในการมีพื้นที่ดังกล่าวแทบจะเป็นไปไม่ได้ในทางปฏิบัติ เนื่องจากการอนุรักษ์ธรรมชาติแทบจะไม่สามารถทำได้เลยหากปราศจากการจำกัดกิจกรรมของมนุษย์ อีกทั้งยังเป็นเพราะกิจกรรมทางเศรษฐกิจของประชากรย่อมส่งผลกระทบต่อระบบนิเวศอย่างหลีกเลี่ยงไม่ได้
ซูแปร์โกปปาอีตาเลียนา ฤดูกาล 2024

ซูแปร์โกปปาอีตาเลียนา ฤดูกาล 2024 (ภายใต้ชื่อว่า อีเอ สปอร์ตส์ เอฟซี ซูเปอร์คัพ สำหรับเหตุผลด้านผู้สนับสนุน) จะเป็นครั้งที่ 34 ของ ซูแปร์โกปปาอีตาเลียนา.
การคัดเลือก.
ทัวร์นาเมนต์นี้จะประกอบไปด้วยผู้ชนะและรองชนะเลิศของ เซเรียอา ฤดูกาล 2023–24 และ โกปปาอีตาเลีย ฤดูกาล 2023–24.
สนามแข่งขัน.
แต่ละนัดจะลงเล่นที่ สนามกีฬามหาวิทยาลัยคิง ซาอุด ใน รียาด, ประเทศซาอุดีอาระเบีย, นับเป็นครั้งที่ห้าแล้วที่ ซูแปร์โกปปาอีตาเลียนา จัดขึ้นในประเทศ ตะวันออกกลาง.
แมตช์.
สายการแข่งขัน.
<onlyinclude></onlyinclude>
ซูแปร์โกปปาอีตาเลียนา ฤดูกาล 2023

ซูแปร์โกปปาอีตาเลียนา ฤดูกาล 2023 (ภายใต้ชื่อว่า อีเอ สปอร์ตส์ เอฟซี ซูเปอร์คัพ สำหรับเหตุผลด้านผู้สนับสนุน) จะเป็นครั้งที่ 36 ของ ซูแปร์โกปปาอีตาเลียนา. มันเป็นครั้งแรกที่ประกอบไปด้วยสี่ทีม, มาจากการขยายจากรูปแบบก่อนหน้านี้ของการแข่งขันนัดเดียวระหว่างสองสโมสร.
แชมป์ โกปปาอีตาเลีย ฤดูกาล 2022–23 อินเตอร์มิลาน เอาชนะ ชนะเลิศ เซเรียอา ฤดูกาล 2022–23 นาโปลี 1–0 ใน รอบชิงชนะเลิศ, คว้าตำแหน่งเป็นครั้งที่สามติดต่อกันและโดยรวมเป็นครั้งที่แปดของซูแปร์โกปปาอีตาเลียนา.
การคัดเลือก.
ทัวร์นาเมนต์นี้จะประกอบไปด้วยผู้ชนะและรองชนะเลิศของ เซเรียอา ฤดูกาล 2022–23 และ โกปปาอีตาเลีย ฤดูกาล 2022–23.
สนามแข่งขัน.
ทั้งหมดสามนัดจะจัดขึ้นที่ สนามกีฬามหาวิทยาลัยคิง ซาอุด ใน รียาด, ประเทศซาอุดีอาระเบีย.
แมตช์.
สายการแข่งขัน.
<onlyinclude></onlyinclude>
ทากาชิ นารุมิ

ทากาชิ นารุมิ (; โรมาจิ: "Narumi Takashi", เกิด 29 กรกฎาคม) เป็นนักพากย์ชายชาวญี่ปุ่น เกิดที่จังหวัดอาโอโมริ เคยสังกัดอยู่ TAB Production และ Ability Soul Pro ปัจจุบันสังกัด EARLY WING
คาเนฮิระ ยามาโมโตะ

คาเนะฮิระ ยามาโมโตะ (; โรมาจิ: "Yamamoto Kanehira", เกิด 9 พฤษภาคม 1977) เป็นนักพากย์และนักแสดงละครเวทีชาวญี่ปุ่น เคยใช้ชื่อว่า ยามาโมโตะ ฮิโรฟุมิ (ヤマモト ヒロフミ) เกิดที่โตเกียว สังกัด EARLY WING
ราอัด บิน เซอิด

ราอัด บิน เซอิด หรือ เจ้าชายราอัด บิน เซอิด (อาหรับ : رعد بن زيد;) ประสูติเมื่อวันที่ 18 กุมภาพันธ์ พ.ศ. 2479 เป็นพระโอรสเพียงพระองค์เดียวใน เซอิด บิน ฮุซัยน์ กับ เจ้าหญิงฟาห์เรลนิสซา เซอิด ทรงเป็นผู้พิทักษ์พระราชบัลลังก์อิรัก และ ซีเรีย ตั้งแต่ปี พ.ศ. 2513
พระชนม์ชีพ.
พระองค์ประสูติในปี พ.ศ. 2479 ณ เบอร์ลิน , นาซีเยอรมนี พระบิดาและพระมารดาของพระองค์ สิ้นพระชนม์พร้อมกัน เมื่อวันที่ 18 ตุลาคม พ.ศ. 2513 ทำให้พระองค์กลายเป็น ผู้พิทักษ์พระราชบัลลังก์อิรัก และ ซีเรีย พระองค์เคยประทับใน ปารีส พระองค์เป็นพระราชนัดดา (หลานปู่) ใน ชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ เป็นพระราชภาติยะ (หลานลุง) ใน สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก พระญาติของพระองค์ คือ พระเจ้าฟัยศ็อลที่ 2 แห่งอิรัก กษัตริย์องค์สุดท้ายของอิรัก ซึ่งถูกสังหารเมื่อพระชนมพรรษาเพียง 23 พรรษา จากการรัฐประหาร ที่นองเลือดเมื่อวันที่ 14 กรกฎาคม พ.ศ. 2501 ซึ่ง เจ้าชายอับดุลลาห์ มกุฎราชกุมารแห่งอิรัก ก็ถูกประหารด้วยเช่นกัน หลังจากการปฏิวัติ พระบิดาของพระองค์ ได้รับการยอมรับให้เป็นประมุขราชวงศ์อิรัก ในฐานะสมาชิกพระราชวงศ์จอร์แดน โดยครอบครัวของพระองค์ประทับอยู่ในลอนดอน ซึ่งครอบครัวของพระองค์เคยประทับอยู่ระหว่างการรัฐประหาร เนื่องจากพระบิดาทรงเป็นเอกอัครราชทูตอิรัก
ทรงรับการศึกษาที่เมืองอเล็กซานเดรีย ประเทศอียิปต์ และที่ Christ's College เมืองเคมบริดจ์ โดยทรงสำเร็จการศึกษาระดับปริญญาตรีในปี พ.ศ. 2503 และทรงจบปริญญาโทในปี พ.ศ. 2506 โดยเมื่อหลังจากทรงสำเร็จการศึกษาแล้ว พระองค์ทรงรับแต่งตั้งเป็นที่ปรึกษาในราชสำนักจอร์แดนในกรุงอัมมาน หลังจากนั้น ทรงงานที่นั่นในฝ่ายบริหารพลเรือนและองค์กรการกุศล และทรงเป็นที่ปรักษาส่วนพระองค์ของ สมเด็จพระราชาธิบดีอับดุลลอฮ์ที่ 2 แห่งจอร์แดน พระญาติร่วมราชวงศ์ของพระองค์
เสกสมรส.
พระองค์ทรงเสกสมรสกับ มาร์กาเรธา ลินด์ (5 กันยายน พ.ศ. 2485 - 3 มกราคม พ.ศ. 2568 (82 ปี)) สตรีชาวสวีเดน เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน ในวันนั้น มาร์กาเรธา รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
ในปี 2513 พระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระชายาจึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน 
ความขัดแย้ง.
ตำแหน่งประมุขแห่งราชวงศ์อิรักของเจ้าชายราอัดนั้นขัดแย้งกับชารีฟ อาลี บิน อัล-ฮุซัยน์ พระญาติ ซึ่งเป็นอีกหนึ่งผู้อ้างสิทธิในการขึ้นครองบัลลังก์อิรักและผู้นำของระบอบราชาธิปไตยภายใต้รัฐธรรมนูญของอิรัก จนกระทั่งความขัดแย้งที่ยาวนานจบลง ภายหลังชารีฟ อาลี บิน อัล-ฮุซัยน์ สิ้นพระชนม์เมื่อวันที่ 14 มีนาคม พ.ศ. 2565
นิสซา บินด์ ราอัด

เจ้าหญิงฟาห์เรลนิสซา บินต์ ราอัด หรือที่เป็นที่รู้จักในพระนาม นิซซา บินด์ ราอัด (อาหรับ : فخر النساء بنت رعد) ประสูติเมื่อวันที่ 11 มกราคม พ.ศ. 2524 เป็นพระธิดาพระองค์สุดท้องและพระองค์เดียวใน ราอัด บิน เซอิด กับ มาจดา ราอัด เป็นพระราชปนัดดา (เหลนปู่ทวด) ใน ชะรีฟ ฮูไซน์ อิบนิ อาลี ผู้เป็นพระมหากษัตริย์แห่งฮิญาซ และยังเป็นสมาชิกพระราชวงศ์จอร์แดน เป็นพระญาติสนิทใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน ด้านการศึกษา พระองค์ทรงสำเร็จการศึกษาจากมหาวิทยาลัยบราวน์ รัฐโรดไอแลนด์ ในปี พ.ศ. 2545 โดยได้รับปริญญาตรีสาขาประวัติศาสตร์ ก่อนที่จะได้รับปริญญาโทสาขาการออกแบบและพัฒนาเมืองจากยูนิเวอร์ซิตีคอลลิจลันเดิน ในปี พ.ศ. 2547 พระองค์ทรงประกอบอาชีพเป้นศิลปิน 
พระองค์มีพระบุตร 3 คน คือ รัชวัน ฮัจจาร์ (เกิด 8 สิงหาคม พ.ศ. 2549 (18 ปี)), ฟัยซาล ฮัจจาร์ (เกิด 14 ธันวาคม พ.ศ. 2550 (17 ปี)) และ ลานา ฮัจจาร์ (เกิด 30 เมษายน พ.ศ. 2555 (12 ปี))
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 4 จะมีสมาชิกสภาผู้แทนราษฎรได้ 2 คน)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา, อำเภอสูงเนิน, อำเภอขามทะเลสอ, อำเภอโนนไทย และอำเภอขามสะแกแสง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอครบุรี, อำเภอโชคชัย, อำเภอจักราช, อำเภอพิมาย, อำเภอชุมพวง และอำเภอห้วยแถลง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโนนสูง, อำเภอคง, อำเภอบัวใหญ่ และอำเภอประทาย
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอด่านขุนทด, อำเภอสีคิ้ว, อำเภอปักธงชัย และอำเภอปากช่อง
ยุรินะ อามามิ

ยุรินะ อามามิ (; โรมาจิ: "Amami Yurina", 7 กรกฎาคม 1996 –) ชื่อจริงว่า ยูรินะ วาตาเบะ (<ruby>渡部 由梨奈<rt>わたべ ゆりな</rt></ruby>)
มีชื่อเล่นว่า ยูริ (ゆーり) เป็นนักพากย์หญิงชาวญี่ปุ่น เกิดที่จังหวัดคานางาวะ สังกัด 81 โพรดิวซ์
เค็นยู โฮริอุจิ

เค็นยู โฮริอุจิ (; โรมาจิ: "Horiuchi Kenyū", เกิด 30 กรกฎาคม 1957) เป็นนักพากย์และผู้บรรยาย ชาวญี่ปุ่น เกิดที่เมืองโกเต็มบะ จังหวัดชิซึโอกะ เป็นผู้อำนวยการค่ายนักพากย์ เค็นยูออฟฟิศ
ซูแปร์โกปปาอีตาเลียนา 2024 นัดชิงชนะเลิศ

ซูแปร์โกปปาอีตาเลียนา 2024 นัดชิงชนะเลิศ จะเป็นแมตช์ฟุตบอลหนึ่งนัดที่จะตัดสินหาทีมชนะเลิศของ ซูแปร์โกปปาอีตาเลียนา ฤดูกาล 2024, ฟุตบอลอิตาเลียนซูเปอร์คัพ. มันเป็นครั้งที่ 37 ของทัวร์นาเมนต์ประจำปี, ซึ่งเป็นครั้งที่สองที่มีการแข่งขันฟุตบอลนัดสุดท้ายในรูปแบบสี่ทีมใหม่. แมตช์นี้จะลงเล่นในวันที่ 6 มกราคม ค.ศ. 2025 ที่ สนามกีฬามหาวิทยาลัยคิง ซาอุด ใน รียาด, ประเทศซาอุดีอาระเบีย. มันจะเป็น แดร์บีเดลลามาดอนนีนา การพบกันระหว่าง อินเตอร์มิลาน และ มิลาน, ซึ่งเป็นทีมชนะเลิศและรองชนะเลิศ เซเรียอา ฤดูกาล 2023–24, ตามลำดับ.
ภูมิหลัง.
นี่จะเป็นครั้งที่ 241 ของการแข่งขัน แดร์บีเดลลามาดอนนีนา และเป็นครั้งที่สามที่จะเกิดขึ้นในซูแปร์โกปปาอีตาเลียนา, เคยพบกันมาแล้วในครั้งปี 2011 และ 2022. อินเตอร์มิลาน ตั้งเป้าที่จะเป็นแชมป์สมัยที่สี่ติดต่อกันและแชมป์ซูแปร์โกปปาสมัยที่ 9 ที่เป็นสถิติร่วมกัน, ขณะที่ มิลาน ตั้งเป้าคว้าแชมป์เป็นสมัยที่ 8 และเป็นครั้งแรกนับตั้งแต่ 2016.
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ชาวอเมริกันเชื้อสายเวียดนาม

ชาวอเมริกันเชื้อสายเวียดนาม  เป็นชาวอเมริกันที่มีเชื้อสายเวียดนาม เป็นประชากรส่วนสำคัญของชาวเวียดนามโพ้นทะเล ข้อมูล ณ ค.ศ. 2023 มีผู้สืบเชื้อสายเวียดนามมากกว่า 2.3 ล้านคน อาศัยอยู่ในสหรัฐอเมริกา ทำให้เป็นหนึ่งในกลุ่มชาติพันธุ์อเมริกันเชื้อสายเอเชียที่มากที่สุด คนส่วนใหญ่ (60%) เป็นผู้อพยพ ในขณะที่ 40% เกิดในสหรัฐอเมริกา
ประชากรชาวอเมริกันเชื้อสายเวียดนามเพิ่มขึ้นอย่างมีนัยยะสำคัญหลัง ค.ศ. 1975 เมื่อผู้ลี้ภัยชาวเวียดนามใต้จำนวนมาก เดินทางมาถึงสหรัฐอเมริกาภายหลังที่สงครามเวียดนามสิ้นสุดลง ปัจจุบัน ชาวอเมริกันเชื้อสายเวียดนามมากกว่าครึ่งหนึ่งอาศัยอยู่ในรัฐแคลิฟอร์เนียและรัฐเท็กซัส โดยเฉพาะในเขตเมือง เช่น ลอสแอนเจลิส ฮิวสตัน และแซนโฮเซ
แม่น้ำอัดดา

อัดดา (หรือ ; หรือ) เป็นแม่น้ำทางตอนเหนือของประเทศอิตาลี ซึ่งเป็นสาขาของแม่น้ำโป ไหลจากเทือกเขาแอลป์ ใกล้พรมแดนของประเทศสวิตเซอร์แลนด์และไหลผ่านทะเลสาบโกโม แม่น้ำอัดดาไหลมาบรรจบกับแม่น้ำโป ห่างจากเมืองเกรโมนาไปทางทิศเหนือไม่กี่กิโลเมตร แม่น้ำมีความยาว จุดสูงสุดของที่ราบลุ่มแม่น้ำคือยอดเขาลาสเปดลา (ยอดเขาย่อยของปิซแบร์นินา) สูง
สตาร์ วอร์ส ทริโลจี (พินบอล)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สตาร์ วอร์ส ทริโลจี  เป็นเครื่องพินบอล ค.ศ. 1997 ที่วางจำหน่ายโดยเซกาพินบอล ซึ่งอิงจากไตรภาคดั้งเดิมของ"สตาร์ วอร์ส" โดยออกจำหน่ายในปีเดียวกับที่ออกฉายฉบับพิเศษของภาพยนตร์ดังกล่าว และกล่องด้านหลังมีเลนส์ขนมครกแบบ 3 มิติเสริม ซึ่งถือเป็นครั้งแรกในอุตสาหกรรมเกมพินบอล
รูปแบบการเล่น.
เกมนี้มีหกโหมดที่เรียกว่าโหมดพระเอก ซึ่งรูบนสุดเป็นโหมดเริ่มต้นและส่งลูกบอลไปทางเลนซ้ายผ่านปืนใหญ่ โดยโหมดต่าง ๆ มีดังนี้:
เมื่อเริ่มเกม ผู้เล่นจะได้รับตัวเลือกให้เล่นเกม 3 ลูกพินบอลปกติ หรือเกมสำหรับผู้เริ่มต้นซึ่งรับประกันเวลาเล่นเกม 2 นาทีโดยเปิดโหมดเซฟลูกพินบอลไว้ เมื่อตัวเซฟลูกพินบอลหมดเวลา การไหลออกของลูกพินบอลครั้งแรกจะทำให้เกมดังกล่าวสิ้นสุดลง ส่วนการกดครีบซ้ายค้างไว้แล้วกดเริ่มจะเข้าสู่โหมดลีก และการกดครีบขวาค้างไว้จะเข้าสู่โหมดวิเซิร์ด
ส้มป่อย (ภาพยนตร์)

ส้มป่อย (เป็นภาพยนตร์ไทย แนวสุขนาฏกรรมจินตนิยม ปี 2021 กำกับโดย อนวรรษ พรมแจ้ และ อรุณกร พิค
เรื่องย่อ.
เรื่องราวความรักของหญิงสาวชื่อ ส้มป่อย ที่รู้สึกเบื่อหน่ายกับบ้านเกิดของเธอ และปรารถนาที่จะพบความรักกับใครสักคนจาก กรุงเทพฯ
วอลต์ ดิสนีย์ (แก้ความกำกวม)

วอลต์ ดิสนีย์ (1901–1966) เป็นผู้สร้างภาพยนตร์และผู้ร่วมก่อตั้งอาณาจักรบันเทิงที่ใช้ชื่อของเขาเอง
วอลต์ ดิสนีย์ อาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
บุชรอ อัลอะซัด

บุชรอ อัลอะซัด (เกิดวันที่ 24 ตุลาคม ค.ศ. 1960) เป็นบุตรคนแรกและบุตรีคนเดียวของฮาฟิซ อัลอะซัด ผู้ดำรงตำแหน่งประธานาธิบดีซีเรียใน ค.ศ. 1971 ถึง 2000 เธอเป็นพี่สาวของบัชชาร อัลอะซัด อดีตประธานาธิบดีซีเรีย และเป็นภรรยาหม้ายของอาศิฟ เชากัต รองหัวหน้าฝ่ายเสนาธิการกองทัพซีเรียและอดีตหัวหน้าหน่วยข่าวกรองทหารซีเรียที่เสียชีวิตจากเหตุระเบิดที่ดามัสกัสเมื่อวันที่ 18 กรกฎาคม ค.ศ. 2012 โดยกลุ่มกบฏฝ่ายค้านซีเรียได้ออกมาอ้างความรับผิดชอบ
เนื่อด้วยผลของสงครามกลางเมืองซีเรีย ทำให้ในเดือนมีนาคม ค.ศ. 2012 เธอถูกจัดให้อยู่ในรายชื่อบุคคลสำคัญของรัฐบาลซีเรียที่ถูกคว่ำบาตรทางเศรษฐกิจและห้ามเดินทางเข้าสหภาพยุโรป ณ วันที่ 28 กันยายน ค.ศ. 2012 มีรายงานว่าบุชรอ อัลอะซัดหนีออกจากซีเรียพร้อมกับลูก 5 คน เพื่อลี้ภัยที่สหรัฐอาหรับเอมิเรตส์ ในเดือนมกราคม ค.ศ. 2013 อะนีซะฮ์ มัคลูฟ มารดาของเธอ เข้าร่วมกับเธอที่ดูไบ
ชีวประวัติ.
มีรายงานว่าบุชรอมีความสัมพันธ์ใกล้ชิดกับฮาฟิซ อัลอะซัด ผู้เป็นพ่อ และมีบทบาทสำคัญอย่างมากในการเป็นผู้นำช่วงปีสุดท้ายของชีวิตบิดา โดยเฉพาะอย่างยิ่งในช่วงที่สุขภาพของฮาฟิซเริ่มทรุดโทรมลงในช่วงคริสต์ทศวรรษ 1990 งานบริหารและแม้แต่การตัดสินใจที่สำคัญส่วนใหญ่ถูกมอบหมายให้แก่บุชรอผู้ตั้งสำนักงานของเธอข้าง ๆ ของบิดาในทำเนียบประธานาธิบดี ในช่วงปลายคริสต์ทศวรรษ 1970 เธอเดินทางไปต่างประเทศพร้อมกับบิดาและมีบทบาทในการตัดสินใจภายในวงในของบิดาอย่างมาก โดยเฉพาะในเรื่องที่เกี่ยวข้องกับเศรษฐกิจและกิจการต่างประเทศ ทำให้เกิดการคาดการณ์ว่าเธอได้รับการพิจารณาให้ดำรงตำแหน่งผู้นำและอาจเป็นผู้สืบทอดตำแหน่งด้วยซ้ำ ถึงจะเป็นเช่นนี้ ในช่วงคริสต์ทศวรรษ 1980 บาซิล น้องชายของเธอ ได้เข้ามารับตำแหน่งแทน และหลังจาก ค.ศ. 1994 บัชชาร น้องชายคนที่สองของเธอ ก็เข้ามารับตำแหน่งนี้เช่นกัน ในทั้งสองกรณีนี้ เธอพยายามต่อสู้เพื่อชิงตำแหน่งนี้ โดยเฉพาะอย่างยิ่งหลังบัชชารได้รับเลือก เพราะเชื่อว่าเขาไม่มีความสามารถที่จะดำรงตำแหน่งนี้ ทำให้เกิดการคาดการณ์อย่างกว้างขวางว่าหากไม่ใช่เพราะเพศของเธอแล้ว บุชรอคงได้รับการฝึกฝนให้เป็นประธานาธิบดีตามความเหมาะสมแล้ว
บุชรอเข้าเรียนที่มหาวิทยาลัยดามัสกัสร่วมกับบุษัยนะฮ์ ชะอ์บาน ผู้กลานเป็ยสมาชิกคณะรัฐมนตรีซีเรีย บุชรอแต่งงานกับเชากัตใน ค.ศ. 1995 แม้ว่าทางครอบครัวจะคัดค้านก็ตาม
นับตั้งแต่บาซิล อัลอะซัด น้องชายของเธอ เสียชีวิตใน ค.ศ. 1994 บุชรอได้รับการระบุว่ามีอิทธิพลในซีเรียมากขึ้น มีรายงานว่าบุชรอทำงานให้กับสามีผู้ล่วงลับเพื่อให้ได้รับการยอมรับและการรับรอง เชากัตมีบทบาทสำคัญด้านความปลอดภัยในหน่วยข่าวกรอง
มีรายงานว่าบุชรอไม่เห็นด้วยกับการที่อัสมาอ์ อัลอะซัดรับบทบาทสาธารณะเช่นนี้
บุชรอย้ายไปสหรัฐอาหรับเอมิเรตส์ในเดือนกันยายน ค.ศ. 2012 หลังสามีเสียชีวิตจากเหตุุระเบิด แม้ว่าฝ่ายกบฏอ้างความรับผิดชอบ แต่มีการคาดการณ์อยู่บ้างว่าฝ่ายปกครองของน้องชายอาจมีส่วนเกี่ยวข้อง บุชรออาศัยอยู่ที่ดูไบพร้อมกับลูก 5 คน
ใน ค.ศ. 2019 มีรายงานว่า Anisa ลูกสาวของบุชรอ กำลังศึกษาด้านการออกแบบเชิงพื้นที่ในมหาวิทยาลัยศิลปะแห่งลอนดอน แม้ว่าจะเป็นสมาชิกของครอบครัวที่ถูกคว่ำบาตรจากนานาชาติก็ตาม ในเวลาต่อมา ทาง National Crime Agency ยึดเงินที่เหลือจากบัญชีของเธอถึง 25,000 ปอนด์
ข้อมูล.
<templatestyles src="Refbegin/styles.css" />
สุสานอัลอะซัด

สุสานอัลอะซัด  โดยทั่วไปรู้จักกันในชื่อ สุสานฮาฟิซ อัลอะซัด  มีชื่อทางการในสมัยระบอบบะอษ์ว่า "สุสานของผู้นำอมตะ"  เป็นสุสานของตระกูลอัลอะซัดที่ปกครองประเทศซีเรียตั้งแต่ ค.ศ. 1971 ถึง 2024 ผู้ที่ฝังอยู่ที่สุสานคืออดีตประธานาธิบดีซีเรีย ฮาฟิซ อัลอะซัด และบาซิล อัลอะซัด บุตรชายคนโตของเขา สุสานนี้ตั้งอยู่ในหมู่บ้านก็อรดาฮะฮ์ เขตผู้ว่าการลาตาเกีย พื้นที่ภูเขาริมชายฝั่งซีเรีย หมู่บ้านที่มีผู้นับถืออะละวีส่วนใหญ่เป็นที่อยู่ดั้งเดิมของตระกูลอัลอะซัด จากนั้นเมื่อวันที่ 8 ธันวาคม ค.ศ. 2024 การล่มสลายของดามัสกัสนำไปสู่การล่มสลายของระบอบอัลอะซัด และสุสานถูกทำลายในวันที่ 11 ธันวาคม
ประวัติ.
ใน ค.ศ. 1989 รัฐบาลซีเรียได้มอบหมายให้สถาปนิก Abdul Rahman Naassan ออกแบบมัสยิดอันนะอีซะฮ์ที่ก็อรดาฮะฮ์ ซึ่งตั้งชื่อตาม Naissa Shalish al-Assad มารดาของฮาฟิซ อัลอะซัด ประธานาธิบดีในขณะนั้น นับแต่นั้นมา ก็อรดาฮะฮ์กลายเป็นศูนย์กลางการสนับสนุน"ลัทธิบูชาบุคคล"ของระบอบอัลอะซัด
ใน ค.ศ. 1994 บาซิล อัลอะซัด บุตรคนโตและผู้สืบทอดตำแหน่งของประธานาธิบดี เสียชีวิตในอุบัติเหตุทางรถยนต์ รัฐบาลซีเรียนำศพของเขาไปฝังไว้ใกล้มัสยิดและสร้างสุสานขึ้น จากนั้นในวันที่ 10 มิถุนายน ค.ศ. 2000 ฮาฟิซ อัลอะซัดเสียชีวิตจากหัวใจวายอย่างฉับพลัน หลังทำพิธีศพที่ดามัสกัส ร่างของเขาถูกเคลื่อนย้ายผ่านทางอากาศไปที่มัสยิดอันระอีซะฮ์และฝังไว้ที่ใจกลางสุสาน ตั้งแต่นั้นมา สุสานของอัลอะซัดและบุตรของเขาได้รับการเฝ้าดูแลและบำรุงรักษาโดยกองกำลังรักษาความปลอดภัยซีเรีย และเปิดให้นักท่องเที่ยวเข้าชมได้ บัชชาร อัลอะซัด บุตรคนที่สองของฮาฟิซ และน้างชายของบาซิล กลายเป็นประธานาธิบดีหลังบิดาเสียชีวิต
หลังการล่มสลายของระบอบอัลอะซัดในเดือนธันวาคม ค.ศ. 2024 ตัวสุสานถูกทำลายและถูกวางเพลิงโดยนักรบฝ่ายกบฏซีเรีย
สถาปัตยกรรม.
สุสานนี้มีส่วนผสมระหว่างสถาปัตยกรรมซีเรียคลาสสิกและสมัยใหม่ ตัวอาคารมีรูปร่างแปดเหลี่ยม การออกแบบภายในนั้นสะอาดและเรียบง่าย มีพื้นที่ภายในกว้างขวาง โดยมีโครงสร้างโค้งสูงหลายแห่ง ด้านนอกตกแต่งด้วยข้อความจากอัลกุรอานบนหินด้วยอักษรวิจิตรอาหรับ
ดนตรีกรูฟ

ในทางดนตรี กรูฟ  คือการรับรู้ถึงผลกระทบ ("ความรู้สึก") ของการเปลี่ยนแปลงรูปแบบในจังหวะที่ขับเคลื่อนหรือความรู้สึกของ "จังหวะ"  ในดนตรีแจ๊ส สามารถรู้สึกได้ว่าเป็นคุณภาพของหน่วยจังหวะที่ซ้ำกันอย่างต่อเนื่อง สร้างขึ้นจากปฏิสัมพันธ์กันของดนตรีที่เล่นโดยกลุ่มเครื่องประกอบจังหวะของวง (เช่น กลอง เบสไฟฟ้าหรือดับเบิลเบส กีตาร์ และคีย์บอร์ด) กรูฟเป็นคุณลักษณะที่สำคัญของดนตรีป็อป และสามารถพบได้ในหลายประเภท เช่น ซัลซา ร็อก โซล ฟังก์ และฟิวชัน
คำนี้มักใช้กับการแสดงดนตรีที่ทำให้คนอยากขยับตัวหรือเต้นรำและสนุกสนานไปกับ "จังหวะ" (คำนี้ยังมีความหมายทางเพศด้วย) สำนวน (ใช้ในเพลงแจ๊สมาตรฐานดนตรีด้วย) ใช้กันอย่างแพร่หลายตั้งแต่ประมาณ ค.ศ. 1936 ถึง 1945 ซึ่งเป็นช่วงที่ดนตรีสวิงกำลังได้รับความนิยมสูงสุด เพื่อบรรยายการแสดงดนตรีแจ๊สชั้นยอด ในช่วงคริสต์ทศวรรษ ค.ศ. 1940 และ 1950 คำว่า มักจะหมายถึง "กิจวัตร ความชอบ ลีลา [หรือ] แหล่งที่มาของความสุข" ของดนตรี
กลาเบส

กลาเบส  เป็นเครื่องกระทบอันประกอบด้วยไม้สั้นคู่หนึ่ง ยาวประมาณ 20–25 เซนติเมตร (8–10 นิ้ว) และมีเส้นผ่านศูนย์กลางประมาณ 2.5 เซนติเมตร (1 นิ้ว) แม้ว่าโดยทั่วไปแล้วจะทำจากไม้ (โดยทั่วไปเป็นไม้ประดู่ ไม้มะเกลือ หรือไม้เกรนาดิยา) แต่ผู้ผลิตสมัยใหม่หลายรายก็ทำกลาเบสจากไฟเบอร์กลาสหรือพลาสติก
เมื่อตีแล้ว กลาเบสจะให้เสียงกระทบที่ดังแหลมและชัดเจน ซึ่งทำให้มีประโยชน์เมื่อเล่นในวงดนตรีเต้นรำขนาดใหญ่ บางครั้งกลาเบสจะกลวงและแกะสลักไว้ตรงกลางเพื่อขยายเสียง
เบรนดา ลี

เบรนดา เม ทาร์เพลย์ (เกิดเมื่อวันที่ 11 ธันวาคม พ.ศ. 2487) หรือรู้จักกันในชื่อ เบรนดา ลี (Brenda Lee) เป็นนักร้องชาวอเมริกัน โดยส่วนใหญ่แล้วเธอร้องเพลงในแนวร็อกอะบิลลี ป็อป คันทรี และคริสต์มาส เป็นหลัก จนกระทั่งเธอสามารถมีเพลงติดชาร์ต "บิลบอร์ด" ครั้งแรกเมื่ออายุได้ 12 ปีในปี ค.ศ. 1957 และได้รับฉายาว่า "ลิตเทิลมิสไดนาไมต์" (Little Miss Dynamite) เพลงที่ประสบความสำเร็จมากที่สุดของลี ได้แก่ "Sweet Nothin's", "I'm Sorry", "I Want to Be Wanted", "Speak to Me Pretty", "All Alone Am I" และ "Losing You" เพลงคริสต์มาสของเธอที่ชื่อ "Rockin' Around the Christmas Tree" ซึ่งบันทึกเสียงในปี 1958 ขึ้นถึงอันดับ 1 ในชาร์ต "บิลบอร์ดฮอต" 100 ของสหรัฐอเมริกาในปี 2023 ทำให้ลีเป็นศิลปินที่มีอายุมากที่สุดที่ขึ้นถึงอันดับ 1 และทำลายสถิติในชาร์ตหลายรายการ
รีบา แม็กอินไทร์

รีบา เนลล์ แม็กอินไทร์ ("REE-'-MAK-'-tire" ; เกิดเมื่อวันที่ 28 มีนาคม ค.ศ. 1955) หรือเรียกสั้น ๆ ว่า รีบา เป็นนักร้อง นักแต่งเพลง แนวคันทรีและนักแสดง ชาวอเมริกัน เธอได้รับการขนานนามว่า “ราชินีแห่งวงการคันทรี ” และมียอดขายมากกว่า 75 ล้านแผ่นทั่วโลก นับตั้งแต่คริสต์ทศวรรษ 1970 เธอซิงเกิลมากกว่า 100 ซิงเกิลที่ขึ้นไปอยู่ในชาร์ต "บิลบอร์ดฮอตคันทรีซองส์" โดยมี 25 เพลงที่ขึ้นถึงอันดับ 1 เธอมีผลงานแสดงภาพยนตร์และโทรทัศน์ แสดงนำในซีรีส์ทางโทรทัศน์ "Reba" ซึ่งออกอากาศเป็นเวลา 6 ฤดูกาล นอกจากนี้เธอยังเป็นเจ้าของธุรกิจหลายแห่ง รวมถึงร้านอาหารและร้านขายเสื้อผ้า
เออแฌน ปูแบล

เออแฌน-เรอเน ปูแบล (15 เมษายน ค.ศ. 1831 – 15 กรกฎาคม ค.ศ. 1907) เป็นทนายความและทูตชาวฝรั่งเศสที่ริเริ่มนำถังขยะมาใช้ในปารีสและบังคับใช้อย่างเป็นทางการ การริเริ่มนี้ถือเป็นนวัตกรรมล้ำสมัยมากในเวลานั้นจนทำให้นามสกุลของปูแบลกลายมาเป็นคำพ้องความหมายกับถังขยะ  และยังคงเป็นคำภาษาฝรั่งเศสที่ใช้เรียกถังขยะอย่างแพร่หลายที่สุดในปัจจุบัน
ชีวประวัติ.
เออแฌน ปูแบล เกิดในครอบครัวชนชั้นกระฎุมพีที่ก็อง เขาเข้าเรียนเพื่อเป็นทนายความและได้รับปรัชญาดุษฎีบัณฑิต เขาสอนหนังสือในมหาวิทยาลัยที่ก็อง เกรอนอบล์ และตูลูซ ก่อนจะได้รับการแต่งตั้งเป็นผู้ว่าการจังหวัดชาร็องต์ในเดือนเมษายน ค.ศ. 1871 จากนั้นใน ค.ศ. 1883 ถึง 1896 เขาจึงกลายเป็นผู้ว่าการจังหวัดอีแซร์, จังหวัดคอร์ซิกา, จังหวัดดู, จังหวัดบุช-ดูว์-โรน และท้ายที่สุดคือจังหวัดแซน
ณ วันที่ 7 มีนาคม ค.ศ. 1884 ปูแบลออกคำสั่งให้เจ้าของอาคารต้องจัดหาถังที่มีฝาปิดจำนวน 3 ถัง ขนาด 40 ถึง 120 ลิตร ให้กับผู้อยู่อาศัย เพื่อใส่ขยะในครัวเรือน ขยะเหล่านี้จะถูกแยกเป็นวัสดุที่ย่อยสลายได้ กระดาษกับผ้า และจานชามดินเผากับเปลือกหอย
ประชากรของกรุงปารีสเกือบสองล้านคนต้องการระบบเก็บขนถังขยะอย่างสม่ำเสมอ ชาวปารีสเริ่มขนานนามถังเหล่านั้นตามนามสกุลของปูแบล นับเป็นธรรมเนียมที่ได้รับการสนับสนุนจากหนังสือพิมพ์ "เลอฟีกาโร" ซึ่งเรียกถังเหล่านั้นว่า "กล่องปูแบล"  ถังเหล่านั้นเสื่อมสลายไป แต่หลักการที่ปูแบลวางไว้ยังคงอยู่ แต่กว่าที่ถังขยะและการเก็บขยะโดยเทศบาลกลายเป็นเรื่องปกติต้องรอถึงช่วงสิ้นสุดสงครามโลกครั้งที่สอง เมื่อถึงเวลานั้น "ปูแบล" ก็กลายเป็นสามานยนามที่หมายถึงถังขยะไปแล้ว
เออแฌน ปูแบล ยังรณรงค์ให้ทำทางระบายน้ำสายตรงที่ประสบความสำเร็จ การอุบัติซ้ำของอหิวาตกโรคใน ค.ศ. 1892 นำไปสู่การออกคำสั่งใน ค.ศ. 1894 ให้อาคารทั้งหมดจะต้องเชื่อมต่อกับท่อระบายน้ำโดยตรง โดยเจ้าของอาคารต้องเป็นผู้รับผิดชอบค่าใช้จ่าย
การเสียชีวิตและการรำลึก.
ปูแบลเสียชีวิตที่ปารีสในวันที่ 15 กรกฎาคม ค.ศ. 1907 และฝังที่สุสาน Herminis ใกล้การ์กาซอน รูปปั้นครึ่งตัวของเขาจัดแสดงนอกพิพิธภัณฑ์วิจิตรศิลป์ของตัวนคร ถนนเออแฌน ปูแบล  ถนนระหว่าง กับ ในเขตที่ 16 ของปารีส ตั้งชื่อตามเขา
เมื่อวันที่ 15 เมษายน ค.ศ. 2021 กูเกิลฉลองวันเกิดครบรอบ 190 ปีผ่านกูเกิล ดูเดิล
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 4 จะมีสมาชิกสภาผู้แทนราษฎรได้ 2 คน)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา, อำเภอสูงเนิน, อำเภอขามทะเลสอ, อำเภอโนนไทย และอำเภอขามสะแกแสง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอครบุรี, อำเภอโชคชัย, อำเภอจักราช, อำเภอพิมาย, อำเภอชุมพวง และอำเภอห้วยแถลง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโนนสูง, อำเภอคง, อำเภอบัวใหญ่ และอำเภอประทาย
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอด่านขุนทด, อำเภอสีคิ้ว, อำเภอปักธงชัย และอำเภอปากช่อง
สควิดเกม เล่นลุ้นตาย ฤดูกาลที่ 2

ฤดูกาลที่สองของซีรีส์โทรทัศน์แนวระทึกขวัญเอาชีวิตรอดในโลกดิสโทเปียเกาหลีใต้ในชื่อ "สควิดเกม เล่นลุ้นตาย" ได้ผลิตและทำการตลาดในชื่อว่า สควิดเกม เล่นลุ้นตาย 2, ซีรีส์เรื่องนี้สร้างโดยฮวัง ดง-ฮย็อก นักเขียนและโปรดิวเซอร์รายการโทรทัศน์ชาวเกาหลี ซึ่งออกฉายทางเน็ตฟลิกซ์ เมื่อวันที่ 26 ธันวาคม ค.ศ. 2024
ซีรีส์ฤดูกาลนี้นำแสดงโดยอี ช็อง-แจ, อี บย็อง-ฮ็อน, วี ฮา-จุน, อิม ซี-วัน, คัง ฮา-นึล, ลี จิน-วุก, พัก ซ็อง-ฮุน, ยาง ดง-กึน, โช ยู-รี, คัง แอ-ชิม, #เปลี่ยนทาง , และพัก กยู-ย็อง เรื่องราวเกิดขึ้นสามปีหลังจากฤดูกาลแรก โดยมุ่งเน้นไปช่วงชีวิตของซ็อง กี-ฮุน หลังจากชนะเกมสควิดเกม เขาจึงล้มเลิกที่จะเดินทางไปสหรัฐอเมริกาและกลับมาเล่นเกมอีกครั้งด้วยปณิธานใหม่ เขาดำดิ่งลงไปในเกมเอาตัวรอดลึกลับนี้อีกครั้ง โดยต้องแลกมากับชีวิตและความตายอีกครั้งหนึ่ง โดยมีผู้ร่วมเล่นใหม่มารวมตัวกันเพื่อคว้ารางวัลรวม 45,600 ล้านวอน (31.1 ล้านเหรียญสหรัฐ) เนื้อเรื่องเสริมของฤดูกาลนี้ คือ ฮวัง จุน-โฮ ตำรวจผู้พยายามตามหากี-ฮุนพร้อมกับเหล่าทหารรับจ้างที่ร่วมตามหา
ซีรีส์ฤดูกาลนี้ได้รับคำวิจารณ์เชิงบวกจากนักวิจารณ์ ฤดูกาลที่สามและฤดูกาลสุดท้ายได้รับการยืนยันว่าจะออกฉายภายในปี ค.ศ. 2025 โดยถ่ายทำต่อเนื่องร่วมกับฤดูกาลที่สอง
นักแสดง.
<templatestyles src="Column/styles.css"/>
นักแสดงหลัก.
<templatestyles src = "Column/styles.css" />
นักแสดงรอง.
<templatestyles src = "Column/styles.css" />
การตลาด.
ในช่วงเน็ตฟลิกซ์อีเวนต์วีคในเดือนกันยายน ค.ศ. 2024 มีการเผยแพร่โปสเตอร์และตัวอย่างสำหรับซีรีส์ฤดูกาลนี้
เมื่อวันที่ 19 ธันวาคม ค.ศ. 2024 งานสังสรรค์เรฟปาร์ตี้ของซีรีส์ฤดูกาลนี้จัดขึ้นในลอนดอน ไอบาย ลานอส สตรีมเมอร์ผู้มีชื่อเสียงได้จัดสควิดเกมแบบของตัวเองร่วมกับเคเอฟซี นักข่าวชาวฟิลิปปินส์เข้าร่วมงานโปรโมตของซีรีส์ฤดูกาลสามวันและได้สัมภาษณ์อี ช็อง-แจอีกด้วย
ส่วนที่ประเทศไทยได้ทำการตลาดด้วยการนำเสนอตุ๊กตายองฮี (โกโกวา) ขนาดใหญ่ที่สุดในโลกล่องเรือผ่านแม่น้ำเจ้าพระยา
Thepparatia

Thepparatia เป็นสกุลพืชดอกชนิดเดียวในวงศ์ Malvaceae โดยมีพืชชนิดเดียวในสกุลนี้ คือ เถาวัลย์ Thepparatia scandens
ขอบเขตตามธรรมชาติอยู่ตั้งแต่อนุทวีปอินเดียถึงอินโดจีนหลายพื้นที่ พบได้ในหมู่เกาะอันดามัน รัฐอัสสัม บังกลาเทศ หิมาลัยตะวันออก อินเดีย พม่า และไทย 
ชื่อสกุล "Thepparatia" ตั้งขึ้นเพื่ออุทิศแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (พระราชสมภพ พ.ศ 2498; คนไทยมักเรียกพระองค์เป็น "พระเทพ") ชื่อเฉพาะภาษาละติน "scandens" หมายถึง ปีน มีที่มาจากคำว่า "scando"
สกุลนี้ได้รับการบรรยายและตีพิมพ์ครั้งแรกใน Thai Forest Bull., Bot. Vol.34 หน้า 195 เมื่อ พ.ศ. 2549 ส่วนชนิดในสกุลนี้ได้รับการตีพิมพ์ใน Fl. Thailand Vol.14 (ฉบับที่ 2) หน้า 329 เมื่อ พ.ศ. 2562
Astraeus sirindhorniae

Astraeus sirindhorniae เป็นชนิดของเห็ดเผาะในวงศ์ Diplocystaceae "A. sirindhorniae" สามารถแยกจากญาติใกล้ชิดอย่าง "A. odoratus", "A. asiaticus" และ "A. hygrometricus" ผ่านความแตกต่างในขนาดของลำผล ขนาดสปอร์ ลวดลายสปอร์ และโครงสร้างผนังหุ้มส่วนสร้างสปอร์ เห็นราชนิดนี้ได้รับการค้นพบในเขตรักษาพันธุ์สัตว์ป่าภูเขียวทางภาคตะวันออกเฉียงเหนือของไทย โดยเป็นส่วนหนึ่งของโครงการบันทึกความหลากหลายทางชีวภาพของเห็ดราแบบไมคอร์ไรซา ชื่อเฉพาะ "sirindhorniae" ตั้งขึ้นเพื่ออุทิศแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในวันคล้ายวันพระราชสมภพพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชบิดาของพระองค์ในวโรกาสครบรอบ 84 พรรษา เนื่องจากเป็นเห็ดราที่พบได้เฉพาะในภาคเหนือและภาคตะวันออกเฉียงเหนือของประเทศไทย ทำให้ "A. sirindhorniae" ถูกสงสัยว่าเป็น ectomycorrhiza กับสมาชิกในวงศ์ Dipterocarpaceae แม้ว่ายังไม่ได้รับการพิสูจน์ก็ตาม
กุลธิดา รุ่งเรืองเกียรติ

กุลธิดา รุ่งเรืองเกียรติ (เกิด 10 กุมภาพันธ์ พ.ศ. 2527) หรือเป็นที่รู้จักในนาม ครูจุ๊ย เป็นนักวิชาการอิสระและนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ และอดีตรองหัวหน้าพรรคอนาคตใหม่ ปัจจุบันเป็นแกนนำคณะก้าวหน้า
ประวัติ.
กุลธิดา รุ่งเรืองเกียรติ เกิดเมื่อวันที่ 10 กุมภาพันธ์ พ.ศ. 2527 จังหวัดกรุงเทพมหานคร ต่อมาได้ย้ายไปอาศัยที่จังหวัดนนทบุรี
กุลธิดาสำเร็จการศึกษาระดับปริญญาตรี คณะอักษรศาสตร์ จุฬาลงกรณ์มหาวิทยาลัย เอกภาษาอังกฤษ และปริญญาโท Master of Arts in Intercultural Communication จาก University of Jyväskylä ประเทศฟินแลนด์ ปัจจุบันกำลังศึกษาระดับปริญญาเอก Doctor of Philosophy Programme in Applied Linguistics (International Programme) มหาวิทยาลัยเทคโนโลยีพระจอมเกล้าธนบุรี
ในขณะที่ดำรงตำแหน่งอาจารย์มหาวิทยาลัยเทคโนโลยีพระจอมเกล้าธนบุรี กุลธิดาเคยถูกปฏิเสธไม่ให้ใช้บริการห้องสมุด เนื่องจากเจ้าหน้าที่อ้างว่าสวมกางเกงขาสั้น แม้ว่ากางเกงขาสั้นของเธอจะยังดูสุภาพเรียบร้อยอยู่ก็ตาม เธอจึงโพสต์ข้อความลงเฟซบุ๊ค ดังนี้
"วันนี้มาห้องสมุดค่ะ จองไว้ทำกิจกรรมกับนักศึกษา มาชุดนี้ แต่เข้าได้เพียงเท่านี้ เพราะเจ้าหน้าที่บอกว่าเราใส่กางเกงขาสั้นค่ะ เข้าไม่ได้ หากห้องสมุด พื้นที่ที่ควรเปิดกว้างให้ผู้คนในชุมชนมหาวิทยาลัยเทคโนโลยีเพราะจอมเกล้าธนบุรี ได้ใช้เป็นแหล่งค้นคว้า ทำกิจกรรมต่างๆ ยังเป็นพื้นที่ปิดเพียงเพราะเครื่องแต่งกายแล้ว จะเหลือความหวังอะไรอีกให้การศึกษาไทยคะ แค่การเข้าถึงแหล่งความรู้ยังยากขนาดนี้ หน้าที่ของห้องสมุดที่จะต้องสนับสนุนกระบวนการเรียนรู้มันบกพร่องหรือเปล่าคะ วอนผู้บริหารห้องสมุดเลยนะคะ กรุณาทบทวนกฎของคุณใหม่เสียเถิด ความรู้ข้อมูลไม่ใช่สิ่งศักสิทธิ์ มันต้องเข้าถึงได้ และเข้าถึงง่ายนะคะ และจะทำหนังสือร้องเรียนห้องสมุดต่อไปค่ะ ฝากแชร์ด้วยนะคะ"
บทบาททางการเมือง.
นอกจากมีความสนใจด้านการศึกษาแล้ว กุลธิดามีแนวคิดต่อต้านการรัฐประหาร และยังเป็นผู้ออกแบบแผนกิจกรรม “อ่านก่อนโหวต” ก่อนจะถึงเวลาการลงประชามติรับรองรัฐธรรมนูญแห่งราชอาณาจักรไทย พุทธศักราช 2560
ในปี พ.ศ. 2561 กุลธิดาเข้าร่วมเป็นหนึ่งในผู้ร่วมก่อตั้ง พรรคอนาคตใหม่ และดำรงตำแหน่งรองหัวหน้าพรรค โดย ปิยบุตร แสงกนกกุล เลขาธิการพรรคในขณะนั้น เคยได้กล่าวไว้ว่า เชิญชวนกุลธิดามาทำงานร่วมกับพรรคทางข้อความเฟชบุ๊ก พูดคุยกันไม่ถึง 20-30 ข้อความ กุลธิดาก็ตอบตกลงทันที และในปีต่อมา เธอได้ลงสมัคร สส.แบบบัญชีรายชื่อ ลำดับที่ 5 ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้ง
หลังคำตัดสินให้ยุบพรรคอนาคตใหม่ พร้อมกับตัดสิทธิ์กรรมการบริหารพรรคเป็นเวลา 10 ปี กุลธิดาและอดีตสมาชิกพรรคอีก 11 คนที่ถูกตัดสิทธิ์ย้ายมาทำงานที่ คณะก้าวหน้า
ซูแปร์โกปปาอีตาเลียนา 2023 นัดชิงชนะเลิศ

ซูแปร์โกปปาอีตาเลียนา 2023 นัดชิงชนะเลิศ จะเป็นแมตช์ฟุตบอลหนึ่งนัดที่จะตัดสินหาทีมชนะเลิศของ ซูแปร์โกปปาอีตาเลียนา ฤดูกาล 2023, ฟุตบอลอิตาเลียนซูเปอร์คัพ. มันเป็นครั้งที่ 36 ของทัวร์นาเมนต์ประจำปี, ซึ่งเป็นครั้งที่สองที่มีการแข่งขันฟุตบอลนัดสุดท้ายในรูปแบบสี่ทีมใหม่. แมตช์นี้จะลงเล่นในวันที่ 22 มกราคม ค.ศ. 2024 ที่ สนามกีฬามหาวิทยาลัยคิง ซาอุด ใน รียาด, ประเทศซาอุดีอาระเบีย. แมตช์นี้เป็นการพบกันระหว่าง ชนะเลิศ เซเรียอา ฤดูกาล 2022–23, นาโปลี, และชนะเลิศ โกปปาอีตาเลีย ฤดูกาล 2022–23, อินเตอร์มิลาน.
อินเตอร์มิลานชนะนัดนี้ 1–0 สำหรับพวกเขาเป็นสมัยที่สามติดต่อกันและเป็นสมัยที่แปดโดยรวมของรายการซูแปร์โกปปาอีตาเลียนา.
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
เซเรียอา ฤดูกาล 2024–25

เซเรียอา ฤดูกาล 2024–25 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 123 ของลีกสูงสุดฟุตบอลอิตาลี, และเป็นฤดูกาลที่ 15 นับตั้งแต่ถอนตัวออกจากลีกเซเรียเบ นับตั้งแต่มีการจัดตั้งคณะกรรมการลีกของตัวเอง, เดอะ เลกา เซเรีย อา. อินเตอร์ มิลาน คือแชมป์เก่า.
ทีม.
เมื่อวันที่ 1 พฤษภาคม ค.ศ. 2024, ปาร์มา กลับคืนสู่ลีกสูงสุด เซเรียอา ได้ภายหลัง 3 ปีที่ขาดหาย, ในขณะที่ในวันที่ 10 พฤษภาคม ค.ศ. 2024, โกโม ก็ได้รับการเลื่อนตำแหน่งนี้เช่นกันหลังจากห่างหายไป 21 ปี. ตำแหน่งสุดท้ายถูกเติมเต็มในวันที่ 2 มิถุนายน ค.ศ. 2024 โดย เวเนเซีย กลับคืนสู่ระดับลีกสูงสุดหลังจากใช้เวลาสองปีในเซเรียเบ.
สถิติประจำฤดูกาล.
แฮท-ทริคส์.
4 ผู้เล่นที่ทำคนเดียว 4 ประตู<br>(H) – ทีมเหย้า(A) – ทีมเยือน
สถานีรถไฟอากาบาเนะ

สถานีรถไฟอากาบาเนะ  เป็นสถานีรถไฟในเขตคิตะ กรุงโตเกียว ประเทศญี่ปุ่น 
เส้นทาง.
สถานีรถไฟอากาบาเนะรองรับเส้นทางรถไฟดังนี้
รูปแบบสถานี.
สถานีประกอบด้วยชานชาลาเกาะยกระดับสี่แห่งให้บริการแปดราง นอกจากนี้รางของรถไฟโทโฮกุชินกันเซ็ง ยังผ่านสถานีนี้ โดยอยู่เหนือชานชาลาของสายไซเกียว
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เซอิด บิน ฮุซัยน์

เซอิด บิน ฮุซัยน์ หรือ เจ้าชายเซอิด บิน ฮุซัยน์ (อาหรับ : زيد بن الحسين;) ประสูติเมื่อวันที่ 28 กุมภาพันธ์ พ.ศ. 2441 เป็นพระราชโอรสพระองค์เล็กใน ชะรีฟ ฮูไซน์ อิบนิ อาลี กับ อาดิลา คานุม ผู้เป็นกษัตริย์และพระราชินีแห่งฮิญาซ เป็นพระอนุชาต่างพระราชมารดาใน สมเด็จพระเจ้าอาลี บิน ฮุซัยน์แห่งฮิญาซ , สมเด็จพระเจ้าอับดุลลอฮ์ที่ 1 แห่งจอร์แดน กับ พระเจ้าฟัยศ็อลที่ 1 แห่งอิรัก พระองค์ดำรงพระฐานะเป็น ผู้พิทักษ์พระราชบัลลังก์ อิรัก และ ซีเรีย ภายหลังการสวรรคตลงของ พระเจ้าฟัยศ็อลที่ 1 พระเชษฐาธิราช ด้านการศึกษา ทรงได้รับการศึกษาที่โรงเรียนมัธยมกาลาตาซารายในสตัมบูล (อิสตันบูล) วิทยาลัยคอนสแตนติโนเปิล และวิทยาลัยบอลลิออลในอ็อกซ์ฟอร์ด
การทรงงาน.
ตั้งแต่ปี พ.ศ. 2459 - พ.ศ. 2462 พระองค์ทรงดำรงตำแหน่งเป็นผู้บัญชาการกองทัพอาหรับภาคเหนือ ในปี พ.ศ. 2458 ที. อี. ลอว์เรนซ์ เสนอพระนามพระองค์ให้ดำรงพระอิสริยยศเป็นกษัตริย์ของซีเรียตะวันตกเฉียงเหนือ การที่ฝรั่งเศส เข้ามีอำนาจในการทหาร ส่งผลให้ทรงถูกมอบหมายให้ไปประจำการในกองทหารม้าอิรักในปี พ.ศ. 2466 และทรงได้รับการเลื่อนตำแหน่งเป็นพันเอก นอกจากนี้ ยังทรงเป็นเอกอัครราชทูตอิรักประจำกรุงเบอร์ลินและอังการา ในช่วงปี พ.ศ. 2473 และกรุงลอนดอนในช่วงปี พ.ศ. 2493 อีกด้วย
พระประมุขแห่งอิงรัก (เพียงในพระนาม).
เมื่อวันที่ 14 กรกฎาคม พ.ศ. 2501 พระองค์ขึ้นเป็นประมุขแห่งราชวงศ์อิรัก หลังจากการลอบสังหารเครือสายพระโลหิตใน พระเจ้าฟัยศ็อลที่ 2 แห่งอิรัก ที่กระทำโดยนายพลมูฮัมหมัด นาจิบ อัล-รูบาอี ซึ่งประกาศให้อิรักเป็นสาธารณรัฐ ซึ่งครอบครัวของพระองค์ยังคงประทับอยู่ในลอนดอน พระองค์ดำรงพระชนม์ชีพมาถึง 72 ปี จวบสิ้นพระชนม์ลงเมื่อวันที่ 18 ตุลาคม พ.ศ. 2513 ทำให้พระโอรสเพียงพระองค์เดียวของพระองค์ คือ ราอัด บิน เซอิด ดำรงตำแหน่ง ผู้พิทักษ์พระราชบัลลังก์อิรักและ ซีเรีย
นัตสึมิ ฮารุเสะ

นัตสึมิ ฮารุเสะ (; โรมาจิ: "Haruse Natsumi", 17 มิถุนายน 1994) เป็นนักพากย์ชาวญี่ปุ่น เกิดที่ เมืองทากามัตสึ จังหวัดคางาวะ สังกัดโปรโมชันเมาซู
เอ็ตสึโกะ โคซากุระ

เอ็ตสึโกะ โคซากุระ (; โรมาจิ: "Kozakura Etsuko", เกิด 22 กุมภาพันธ์ 1971) ชื่อจริงว่า คุมิ โดมง (<ruby>土門 久美<rt>どもん くみ</rt></ruby>) เป็นนักพากย์ชาวญี่ปุ่น เกิดที่เมืองมิซึโฮะ นิชิตามะ โตเกียว ชื่อเคยเขียนว่า 小桜 エツ子 (อ่านเหมือนกันแค่เปลี่ยน コ เป็น 子)
ผลงานที่เป็นที่รู้จักดีได้แก่ จิบะเนียน จาก โยไควอทช์, ทามามะ จาก เคโรโระ ขบวนการอ๊บอ๊บป่วนโลก เป็นต้น
ยูโกะ กิบุ

ยูโกะ กิบุ (; โรมาจิ: "Gibu Yūko", เกิด 28 มกราคม) เป็นนักพากย์ และผู้บรรยาย ชาวญี่ปุ่น ไม่สังกัดค่ายไหน เกิดที่เมืองโยนาบารุ อำเภอชิมาจิริ จังหวัดโอกินาวะ
อาดิลา คานุม

อาดิลา คานุม หรือ สมเด็จพระราชินีอาดิลา คานุม อัล ฮุซัยน์  เสด็จพระราชสมภพเมื่อปี พ.ศ. 2422 เป็นสมเด็จพระราชินีแห่งฮิญาซ เป็นพระมเหสีใน ชะรีฟ ฮูไซน์ อิบนิ อาลี กษัตริย์แห่งฮิญาซ และเป็นผู้สืบสายโลหิตใน มุสตาฟา ราชิลด์ ปาชา เสนาบดีผู้เป็นใหญ่แห่งจักรวรรดิออตโตมัน
ต่อมาเมื่ออายุได้ 16 ปี ได้อภิเษกสมรสกับ ชะรีฟ ฮูไซน์ อิบนิ อาลี กษัตริย์แห่งฮิญาซ และก้าวขึ้นดำรงพระอิสริยยศ สมเด็จพระราชินีแห่งฮิญาซ และให้กำเนิดพระราชบุตร 2 พระองค์ คือ เซอิด บิน ฮุซัยน์ กับ ซารา บินด์ ฮุซัยน์ 
ด้วยความที่พระอัยกาเป็นบุคคลสำคัญ ทำให้พระราชสวามีของพระองค์ ได้พัฒนาความสัมพันธ์อันใกล้ชิดกับบุคคลสำคัญของพรรคการเมืองที่ทรงอำนาจแห่งยุคนั้น จากนั้น เมื่อพรรคการเมืองเริ่มเสื่อมอำนาจลง สมเด็จพระราชินีฯ เสด็จพระราชดำเนินไปประทับ ณ ประเทศไซปรัส และเสด็จสวรรคตลงที่นั้น สิริพระชนมายุ 50 พรรษา
ลานสี่เหลี่ยมอาคารล้อม

ในทางสถาปัตยกรรม ลานสี่เหลี่ยมอาคารล้อม (หรือเรียกกันทั่วไปว่า) คือพื้นที่หรือลานโล่ง ซึ่งโดยปกติแล้วจะเป็นรูปสี่เหลี่ยมผืนผ้า (หรือสี่เหลี่ยมจัตุรัสหรือรูปกลมรี) ที่ถูกล้อมรอบทั้งหมดหรือส่วนใหญ่โดยส่วนต่าง ๆ ของอาคารขนาดใหญ่ (หรืออาคารขนาดเล็กหลายหลัง) คำนี้มีความเกี่ยวข้องอย่างใกล้ชิดกับสถาปัตยกรรมภายในวิทยาลัยหรือวิทยาเขตของมหาวิทยาลัย แต่ยังสามารถพบลานสี่เหลี่ยมอาคารล้อมได้ในอาคารอื่น ๆ เช่น พระราชวัง ได้อีกด้วย ลานสี่เหลี่ยมอาคารล้อมส่วนใหญ่เป็นแบบเปิดโล่ง แม้ว่าบางลานจะมีหลังคาคลุม (โดยมักจะมีกระจก) เพื่อเพิ่มพื้นที่สำหรับพบปะสังสรรค์หรือร้านกาแฟสำหรับนักศึกษา
คำว่า เดิมทีเป็นคำพ้องความหมายกับ ที่แปลว่า รูปสี่เหลี่ยม แต่ในปัจจุบันไม่ค่อยพบการใช้งานในลักษณะนี้แพร่หลายนัก 
ลานสี่เหลี่ยมอาคารล้อมในสมัยใหม่บางแห่งมีลักษณะคล้ายกับสวนภายในวิหารคดของอารามสมัยกลาง ที่เรียกว่า การ์ธ  ซึ่งโดยทั่วไปจะเป็นรูปสี่เหลี่ยมจัตุรัสหรือสี่เหลี่ยมผืนผ้า ล้อมรอบด้วยฉันนบถหรือวิหารคดที่มีหลังคา อย่างไรก็ตาม จากตัวอย่างที่เก่าแก่ที่สุด (เช่น ม็อบควอด) ที่มีลักษณะเรียบง่ายและไม่มีการตกแต่งด้วยเสาทางเดิน ทำให้ชัดเจนว่าวิทยาลัยในสมัยกลาง เช่น มหาวิทยาลัยออกซฟอร์ด และ มหาวิทยาลัยเคมบริดจ์ ได้สร้างที่พักที่เหมาะสมสำหรับนักศึกษาในวิทยาลัย ลานสี่เหลี่ยมอาคารล้อมขนาดใหญ่ที่ดูเหมือนวิหารคดจึงเกิดขึ้นในเวลาต่อมา เมื่อมีแนวคิดในการสร้างวิทยาลัยขึ้นอย่างเป็นทางการ และผู้อุปถัมภ์หรือผู้ก่อตั้งต้องการสร้างอาคารที่มีความยิ่งใหญ่อลังการมากขึ้น แม้จะมีความคล้ายกันในเชิงสถาปัตยกรรม แต่ด้วยเหตุผลทางประวัติศาสตร์ อาคารสี่ชั้นภายในวิทยาลัยของมหาวิทยาลัยเคมบริดจ์จึงมักถูกเรียกว่า ลาน (เช่น ลานใหญ่ทรินิตี) เสมอ
ในทวีปอเมริกาเหนือ ทอมัส เจฟเฟอร์สัน ได้ออกแบบมหาวิทยาลัยเวอร์จิเนียให้อาคารที่อยู่อาศัยและอาคารวิชาการอยู่ตรงกลางในรูปแบบปัลลาดีโอล้อมรอบสนามหญ้าสามด้านที่เป็นทุ่งหญ้ากว้างใหญ่ ต่อมา นักวางผังวิทยาลัยและมหาวิทยาลัยอเมริกันบางคนได้เลียนแบบผังของเจฟเฟอร์สัน ใช้แนวคิดออกซบริดจ์ แบบวิจิตรศิลป์ และรูปแบบอื่น ๆ และยังมีค่ายทหารทั้ง 5 แห่งในเดอะซิทาเดล (วิทยาลัยการทหาร) มีลานสี่เหลี่ยมสีแดงและสีขาว (สีของธงรบประจำรัฐเซาท์แคโรไลนา) สำหรับจัดกองกำลังของกองทหารนักเรียนนายร้อย
ลานสี่เหลี่ยมอาคารล้อมยังพบได้ในบ้านเกรละแบบดั้งเดิม (Naalukettu) และเป็นที่รู้จักในชื่อ "Nadumittam" ("พื้นที่ตรงกลาง")
ส่วนลานสี่เหลี่ยมอาคารล้อมที่พบได้ในประเทศไทย คือ ลาน "วัน แบงค็อก พาร์ค" ภายในโครงการ วัน แบงค็อก ซึ่งในปัจจุบันยังมีลักษณะเป็นลานโล่งอยู่ จนกว่าจะมีการก่อสร้างอาคาร วัน แบงค็อก ทาวเวอร์ ซึ่งเป็นอาคารที่สูงที่สุดในประเทศไทยขึ้น
การประกวดเพลงยูโรวิชันปี 2016

การประกวดเพลงยูโรวิชันปี 2016  เป็นการประกวดเพลงซึ่งมีกำหนดจัดขึ้นเป็นครั้งที่ 61 ที่เมืองสต็อกโฮล์ม ประเทศสวีเดน ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีสถานีโทรทัศน์แห่งชาติสวีเดน (เอสเวียเทีย) เป็นเจ้าภาพ การประกวดจัดขึ้นที่สต็อกโฮล์มโกลบอะรีนาในวันที่ 10 และ 12 พฤษภาคมสำหรับรอบรองชนะเลิศ และในวันที่ 14 พฤษภาคมสำหรับรอบชิงชนะเลิศ การแข่งขันจัดขึ้นภายหลังชัยชนะของมอนส์ เซลเมร์เลิฟ ด้วยเพลง "ฮีโรส์" ในการประกวดปีก่อนหน้า มอนส์ยังได้เป็นพิธีกรร่วมกับเพียทรา เมเดในการประกวดทั้งสามรอบอีกด้วย
การประกวดในปีนี้มีประเทศที่เข้าร่วมทั้งหมด 42 ประเทศ โดยบอสเนียและเฮอร์เซโกวีนา บัลแกเรีย โครเอเชีย และยูเครน ได้กลับมาเข้าร่วมการประกวดอีกครั้ง อีกทั้งออสเตรเลียก็ได้กลับมาเข้าร่วมการประกวดอีกครั้งหลังเป็นประเทศรับเชิญในการประกวดปี 2015 ในขณะเดียวกันโปรตุเกสไม่ได้เข้าร่วมการประกวด โดยมีผลจากการไม่ประชาสัมพันธ์การประกวดนี้มากพอจากสถานีโทรทัศน์แห่งชาติ และโรมาเนียมีแผนที่จะเข้าร่วมแต่ถูกตัดสิทธิ์หลังการไม่ชำระหนี้สินให้กับอีบียู
ผู้ชนะในการประกวดครั้งนี้คือ จามาลา จากยูเครน ด้วยเพลง "1944" และมีออสเตรเลีย รัสเซีย บัลแกเรีย และสวีเดนได้อันดับที่สองถึงห้าตามลำดับ การประกวดปีนี้ถือเป็นปีแรกตั้งแต่การเริ่มใช้ระบบการลงคะแนนจากคณะกรรมการในการประกวดปี 2009 ที่ผู้ชนะไม่ได้รับคะแนนสูงสุดทั้งจากคณะกรรมการและจากผู้ชมเลย ซึ่งออสเตรเลียและรัสเซียเป็นผู้ได้คะแนนสูงสุดตามลำดับ เพลง "1944" ยังเป็นเพลงแรกที่ชนะการประกวดที่มีเนื้อร้องในภาษาตาตาร์ไครเมีย
สาธารณรัฐเช็กสามารถผ่านเข้ารอบรองชนะเลิศได้เป็นครั้งแรกในรอบ 5 ปีนับตั้งแต่เปิดตัวครั้งแรกในปี 2007 ขณะที่ทั้งบอสเนียและเฮอร์เซโกวีนาและกรีซตกรอบเป็นครั้งแรก โดยกรีซไม่ได้เข้าร่วมรอบชิงชนะเลิศเป็นครั้งแรกนับตั้งแต่ปี 2000 ในรอบชิงชนะเลิศ ออสเตรเลียได้รับอันดับที่ 2 ซึ่งดีขึ้นจากอันดับที่ 5 เมื่อปี 2015 ขณะที่บัลแกเรียได้รับอันดับที่ 4 ซึ่งเป็นผลงานที่ดีที่สุดนับตั้งแต่เปิดตัวครั้งแรก และเป็นครั้งแรกที่เข้าร่วมรอบชิงชนะเลิศนับตั้งแต่ปี 2007
การประกวดครั้งนี้เป็นครั้งแรกที่ได้มีการเปลี่ยนแปลงระบบการลงคะแนนเสียงนับตั้งแต่ปี 1975 โดยคะแนนเสียงจากคณะกรรมการของแต่ละประเทศจะประกาศเป็นส่วนใหญ่เหมือนเดิม ในขณะที่ผลการลงคะแนนเสียงทางโทรทัศน์ของแต่ละประเทศจะรวมกันและประกาศในลำดับย้อนกลับ นอกจากนี้ยังเป็นการแข่งขันครั้งแรกที่ถ่ายทอดสดทางโทรทัศน์ในสหรัฐอเมริกา การประกวดครั้งนี้มีผู้ชม 204 ล้านคน ทำลายสถิติของปีก่อนหน้า โดยเพิ่มขึ้นกว่า 5 ล้านคน
สถานที่จัดงาน.
การแข่งขันจัดขึ้นที่โกลบอะรีนาในสต็อกโฮล์ม ภายหลังชัยชนะของมอนส์ เซลเมร์เลิฟ ด้วยเพลง "ฮีโรส์" ในการประกวดปีก่อนหน้า โกลบอะรีนามีความจุประมาณ 16,000 คน โดยเป็นจัดงานยูโรวิชันครั้งที่สองในที่นี้ โดยโกลบอะรีนาเคยจัดการประกวดเพลงยูโรวิชันปี 2000
การคัดเลือก.
สถานีโทรทัศน์แห่งชาติสวีเดน (เอสเวียเทีย) สถานีโทรทัศน์เจ้าภาพ ได้ประกาศเมื่อวันที่ 24 พฤษภาคม ค.ศ. 2015 ว่าเทเลทูอะรีนาในสต็อกโฮล์มจะเป็นสถานที่จัดการแข่งขันที่ได้รับเลือกไว้เป็นอันดับแรก อย่างไรก็ตาม เมืองและอะรีนาอื่นๆ ก็ได้รับโอกาสในการเสนอตัวเป็นเจ้าภาพ โดยมีเวลาประมาณสามสัปดาห์ในการส่งข้อเสนอของตนไปยังเอสเวียเทีย ในวันที่ 1 มิถุนายน เอสเวียเทียประกาศเงื่อนไขของเมืองและสถานที่ที่จะเสนอตัวเป็นเจ้าภาพไว้ดังนี้:
เบื้องต้นมีการคาดการณ์ว่าเอสเวียเทียจะออกประกาศเกี่ยวกับสถานที่จัดงานในช่วงกลางฤดูร้อน โดยในวันที่ 8 กรกฎาคมได้ประกาศให้ "เอริกสันโกลบ" เป็นสถานที่จัดการแข่งขัน
วันเยาวชน (จีน)

วันเยาวชน  เป็นวันหยุดที่จัดขึ้นทุกปีในวันที่ 4 พฤษภาคม ใน สาธารณรัฐประชาชนจีน เพื่อเป็นเกียรติแก่เยาวชนที่มีอายุ 14 ปีขึ้นไป วันดังกล่าวถูกกำหนดขึ้นเพื่อรำลึกถึงเหตุการณ์ ขบวนการ 4 พฤษภาคม ในปี 1919 
ที่มา.
เมื่อวันที่ 4 พฤษภาคม ค.ศ. 1920 มีการเฉลิมฉลองครบรอบปีแรกของเหตุการณ์ ขบวนการ 4 พฤษภาคม ทั่วประเทศจีน บุคคลสำคัญเช่น เหลียงฉีเชา และ ไช่หยวนเพ่ย ได้ตีพิมพ์บทความเพื่อสนับสนุนการประท้วงของนักศึกษา ในช่วงทศวรรษที่ 1920 ท่ามกลางความขัดแย้งระหว่าง รัฐบาลกว่างโจว และ รัฐบาลเป่ยหยาง ทางรัฐบาลเป่ยหยางได้สั่งห้ามการชุมนุมและการเดินขบวนรำลึกใน ปักกิ่ง และ เทียนจิน ทำให้การรำลึกถึงเหตุการณ์ย้ายศูนย์กลางไปยัง หนานจิง และ เซี่ยงไฮ้ ในปี ค.ศ. 1923 สมาคมนักศึกษาระดับประเทศได้แจ้งไปยังสมาคมนักศึกษาท้องถิ่นว่าแต่ละแห่งต้องจัดงานรำลึกทุกปี
การเกิดเหตุการณ์ #เปลี่ยนทาง  และ May Third incident ในช่วงต้นเดือนพฤษภาคม ส่งผลให้เริ่มมีการจัดงานรำลึกในเชิงต่อต้านญี่ปุ่นมากขึ้น เมื่อความขัดแย้งระหว่างจีนและญี่ปุ่นทวีความรุนแรง วันครบรอบ 4 พฤษภาคมจึงกลายเป็นสัญลักษณ์ของการต่อต้านญี่ปุ่น ในปี ค.ศ. 1933 (หนึ่งปีหลัง เหตุการณ์มุกเดน) การชุมนุมครั้งหนึ่งได้ประกาศให้วันที่ 4 พฤษภาคมเป็น "วันรำลึกการเคลื่อนไหวเพื่อฟื้นฟูวัฒนธรรมจีน" 
ในปี ค.ศ. 1939 เพื่อต้อนรับวาระครบรอบ 20 ปีของเหตุการณ์ขบวนการ 4 พฤษภาคม สมาคมช่วยเหลือเยาวชนในเขตชายแดนส่าน-กาน-หนิงได้กำหนดให้วันที่ 4 พฤษภาคมเป็น วันเยาวชนจีน เหมา เจ๋อตง เขียนบทความยกย่องขบวนการ 4 พฤษภาคม และรัฐบาล สาธารณรัฐจีน ได้ประกาศให้วันที่ 4 พฤษภาคมเป็นวันเยาวชนอย่างเป็นทางการ 
ในวันที่ 4 พฤษภาคม ค.ศ. 1939 ทั้ง พรรคก๊กมินตั๋ง และพรรคคอมมิวนิสต์จีนต่างจัดกิจกรรมฉลองวันเยาวชนร่วมกันเป็นครั้งแรก อย่างไรก็ตาม ในช่วง ค.ศ. 1940 หรือ 1943 รัฐบาลก๊กมินตั๋งได้ย้ายวันเยาวชนไปเป็นวันที่ 29 มีนาคม เพื่อรำลึกถึงเหตุการณ์ การจลาจลเนินดอกไม้เหลือง 
ในปี ค.ศ. 1949 สภาการบริหาร#เปลี่ยนทาง ของ สาธารณรัฐประชาชนจีน ได้ประกาศวันที่ 4 พฤษภาคมเป็น วันเยาวชนแห่งชาติจีน โดยกำหนดให้คนที่มีอายุ 14–28 ปี สามารถหยุดงานได้ครึ่งวัน
ใน ไต้หวัน วันที่ 4 พฤษภาคมยังคงมีการเฉลิมฉลองในฐานะ วันวรรณกรรม
การเฉลิมฉลอง.
ที่มหาวิทยาลัย ปักกิ่ง ซึ่งเป็นหนึ่งในสถาบันที่มีบทบาทสำคัญใน ขบวนการ 4 พฤษภาคม วันเยาวชนจะมีการเฉลิมฉลองด้วยการกล่าวสุนทรพจน์ การแข่งขันร้องเพลง และกิจกรรมอื่น ๆ
ในปี พ.ศ. 2537 คณะกรรมการกลางของพรรคคอมมิวนิสต์จีนได้กำหนดให้วันเยาวชนเป็นหนึ่งในหลาย ๆ วันสำคัญที่รัฐบาลท้องถิ่นสามารถใช้จัดกิจกรรม การศึกษาปลูกฝังความรักชาติ
หลังจากการ ส่งมอบฮ่องกง และ มาเก๊า ให้กับจีน วันเยาวชน 4 พฤษภาคมไม่ได้ถูกกำหนดให้เป็นวันหยุดราชการในเขตบริหารพิเศษเหล่านี้ อย่างไรก็ตาม มีการเฉลิมฉลองผ่านกิจกรรมที่จัดโดยหน่วยงานรัฐบาลและองค์กรต่าง ๆ ตัวอย่างเช่น การพิธีชักธงชาติที่ จัตุรัสโกลเด้นโบฮิเนีย ในฮ่องกง
รัฐเฉียนเหลียง

รัฐเฉียนเหลียง (ค.ศ. 301 – ค.ศ. 376) เป็นรัฐที่อยู่ในช่วงสิบหกอาณาจักร
ประวัติศาสตร์.
ค.ศ. 301 จางกุย (张轨) ชาวฮั่นในเหลียงโจว ได้รับการแต่งตั้งจากจักรพรรดิจิ้นตะวันตก ให้เป็นผู้ตรวจราชการเหลียงโจว (凉州刺史) จางกุยได้ส่งเสริมการเกษตร และการปลูกฝ้าย, จัดตั้งสถานศึกษา, และมีการสร้างโครงการพัฒนาหลายอย่าง นอกจากนี้ยังได้ทำการหล่อเหรียญที่ใช้เป็นเงินในพื้นที่นั้น ถึงทั้งภูมิภาค และมีผลงานที่สำคัญอีกหลายประการ
ค.ศ. 301 จางกุยถึงแก่กรรม และจางสือ (张寔) บุตรชายได้สืบทอดตำแหน่ง ต่อมาจักรพรรดิจิ้นหมิ่นโปรดเกล้าฯ แต่งตั้งจางสือเป็นซีผิงจวิ้นกง (西平郡公)
ค.ศ. 316 ราชวงศ์จิ้นตะวันตกล่มสลายไป และในปี ค.ศ. 317 มีการสถาปนาราชวงศ์จิ้นตะวันออก และแคว้นเฉียนเหลียง ยังคงภักดีให้ความเคารพต่อเจ้านายราชวงศ์จิ้นตะวันออก แต่ไม่ได้ใช้ปีศักราชของราชวงศ์จิ้นตะวันออก แต่ยังคงใช้ปีศักราชเจี้ยนซิ่ง (建兴) ของจักรพรรดิจิ้นหมิ่นแห่งราชวงศ์จิ้นตะวันตกต่อไป แสดงให้เห็นว่าแคว้นเฉียนเหลียงเริ่มกลายเป็นรัฐอิสระที่ไม่อยู่ภายใต้อำนาจจักรวรรดิจิ้นตะวันออกอีกต่อไป
ค.ศ. 323 จางเม่า (张茂) พระอนุชาของจางสือ ได้รับโปรดเกล้าฯ แต่งตั้งให้เป็นอ๋องปกครองเหลียงโจว
ค.ศ. 345 จางจวิ้น (张骏) พระโอรสของจางซื่อ ประกาศเป็นอ๋องปกครองเหลียงโจวโดยไม่ได้รับการแต่งตั้งจากทางการ และเริ่มตั้งข้าราชการในปกครอง
ในช่วงที่จางจวิ้น และจางฉงฮว่า (张重华) พระบิดาและพระโอรสได้ร่วมกันปกครอง ทำให้แคว้นเฉียนเหลียงเจริญรุ่งเรืองถึงขีดสุด โดยในช่วงนี้มีการพัฒนาทางการเมืองและเศรษฐกิจอย่างมาก
ค.ศ. 353 จางฉงฮว่าถึงแก่พิราลัย ทำให้เกิดความวุ่นวายในแคว้นเฉียนเหลียง เกิดการชิงอำนาจกันภายในหมู่พระราชวงศ์ จนทำให้สถานการณ์บ้านเมืองเริ่มอ่อนแอลงเป็นอย่างมาก
ค.ศ. 354 - ค.ศ. 355 จางจั้ว (张祚) พระภาดาต่างพระมารดาของจางฉงฮว่า ได้ประกาศเป็น จักรพรรดิ
ค.ศ. 376 สมเด็จพระเจ้าฟู่เจียน (天王苻坚) แห่งแค้วนเฉียนฉิน นำทัพม้า 130,000 นาย เข้าบุกโจมตีแคว้นเฉียนเหลียงอย่างหนัก เป็นเหตุให้เต้ากงต้องยอมจำนน ทำให้แคว้นเฉียนเหลียงล่มสลาย
พงศาวลี.
<table style="border-spacing: 0px; ">
</table>
ข้อมูลอ้างอิง.
<templatestyles src="Reflist/styles.css" />
สำนักงานใหญ่สถานีวิทยุโทรทัศน์กลางแห่งประเทศจีน

สำนักงานใหญ่สถานีวิทยุโทรทัศน์กลางแห่งประเทศจีน  เป็นตึกระฟ้าสูง 51 ชั้นที่สร้างจากหอคอยคู่เชื่อมต่อกัน ตั้งอยู่บนถนนวงแหวนตะวันออกที่ 3 ถนนกวางหฺวา ในเขตธุรกิจใจกลางปักกิ่ง ทำหน้าที่เป็นสำนักงานใหญ่ของสถานีวิทยุโทรทัศน์กลางแห่งประเทศจีน (CCTV) แร็ม โกลฮาส และโอเล ชีเรน จากสำนักงานสถาปัตยกรรมมหานคร (OMA) เป็นสถาปนิกหลักผู้การออกแบบอาคารแห่งนี้ ในขณะที่เซซิล แบลมอนด์ จากอารัป (Arup) เป็นผู้ออกแบบวิศวกรรมเชิงซ้อนแก่โครงการ อาคารนี้เป็นหนึ่งในอาคารสำนักงานที่ใหญ่ที่สุดในโลก
การก่อสร้างอาคารเริ่มขึ้นเมื่อวันที่ 1 มิถุนายน ค.ศ. 2004 และส่วนหน้าอาคารแล้วเสร็จสมบูรณ์เมื่อเดือนมกราคม ค.ศ. 2008 ได้รับการยกย่องจากนักวิจารณ์สถาปัตยกรรมบางคนว่าเป็น "ผลงานสถาปัตยกรรมที่ยิ่งใหญ่ที่สุดที่สร้างขึ้นในศตวรรษนี้" และได้รับการประกาศให้เป็นตึกสูงที่ดีที่สุดในโลกประจำปี 2013 โดยสภาตึกสูงและที่อยู่อาศัยในเมือง